|  |
| --- |
| **SKUODO RAJONO SAVIVALDYBĖS TARYBA** |
|  | Teikti tarybaiPetras Pušinskas |
| **SPRENDIMAS****DĖL SKUODO BARTUVOS PROGIMNAZIJOS NUOSTATŲ NAUJOS REDAKCIJOS PATVIRTINIMO** |
|  |
| 2020 m. birželio 16 d. Nr. T10-146/T9- |
| Skuodas |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 6 straipsnio 2 ir 5 dalimis, Lietuvos Respublikos švietimo įstatymo 43 straipsnio 4 dalimi, Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl nuostatų, įstatų ar statutų įforminimo reikalavimų patvirtinimo“, Skuodo Bartuvos progimnazijos direktoriaus 2020 m. birželio 11 d. prašymu Nr. R2-45 „Dėl Skuodo Bartuvos progimnazijos nuostatų patvirtinimo“, Skuodo rajono savivaldybės taryba n u s p r e n d ž i a :

1. Patvirtinti Skuodo Bartuvos progimnazijos nuostatų naują redakciją (pridedama).

2. Įgalioti Skuodo Bartuvos progimnazijos direktorių Virginijų Jokšą pasirašyti šio sprendimo 1 punktu patvirtintus nuostatus ir teisės aktų nustatyta tvarka įregistruoti juos Juridinių asmenų registre bei atlikti visus veiksmus, susijusius su šiuo pavedimu.

3. Pripažinti netekusiu galios Skuodo rajono savivaldybės tarybos 2019 m. gegužės 30 d. sprendimo Nr. T9-72 „Dėl Skuodo rajono Lenkimų Simono Daukanto mokyklos–daugiafunkcio centro reorganizavimo“ 2.2 papunktį.

|  |  |
| --- | --- |
| Savivaldybės meras | Petras Pušinskas |

Aušra Budrikienė, tel. (8 440) 73 197